dh-unibe/image-text_koenigsfelden-charters-post-1500 huggingface dataset:
Ich, Hainrich von Wartenvels, vˀgihe und tuͦn kunt allen den, die disen brief an sehent
oder hoͤrent lesen, ✳ daz ich mines rehten aigens den hof ze Oberaͤrnispach und ze Lostorf,
zwo schuͦpussan und ain mùli ze koffēne han geben ✳ den erberen, gaischlichen vrowen
der aͤbtissenne und dem konvent des klosters ze Kùnigesvelt umb vierhundert fùnf
und sibenzig guldin florin, ✳ der ich gaͤntzlich und gar von in gewert bin. ✳ ich han mich
och der vorgenanten guͤter enzigen fûr mich und fûr min erben und lediklichen uf
gegeben ✳ mit mines genaͤdigen hˀren hant, hˀzog Albrehtes von Oͤstˀrich, dem egenanten
klostˀ und han och gebetten minen hˀren, herzog Albreht, daz er sin urkùnde ùber disen
kof gegeben hat, ✳ und och daz kloster ze Kùnigesvelt schyrm uf den vorgeschribenen
guͤtern vor aller ansprach min und miner swester oder dehaines ùnsˀr erben. ✳ und des
ze ainem urkùnde, so gib ich disen brief, besigelt mit minen aigēne insigel, ✳ der geben
wart do man zalte von gottes gebùrte drùzehenhundˀt und drissig jare, dar nach in
dem sibenden jare an sant Martins tag. ✳
Königsf. 170
337
✳ K ✳
✳ N ✳ 5 ✳ a .
Staatsarchiv
AARGAU
aber j koùffbr₎ umb den
obern̄ hoff zuͦ Aͤrlispach
und zuͦ Lostorff zwo schuͦ¬
possenn ✳ und j mùle
20
Obrē
✳ ùbˀ Ernispach ✳
der ✳ xiij ✳ b✳